Jäsentiedote 15–2021 1.10.2021

Hyvä senioriopettaja!

Kaunis ruska hellii maisemaa ja lokakuu on alkanut. Koronarajoitukset hellittävät ja poistuvat, yhdistyksen toiminnassa se tarkoittaa läsnäolotilaisuuksia, tapaamisia ja kohtaamisia Teamsin sijaan. Tässä viestissä on mm. lokakuun tapahtumista tietoa, vanhustenviikon ja Järvenpään ikäkuukauden tilaisuuksista linkkejä.

Jos lähipiirissäsi on senioriope, joka ei kuulu yhdistykseen, kerro hänelle yhdistyksemme toiminnasta. Samoin jos tuttavapiirissäsi on senioriope, joka on työuransa tehnyt jossain muualla kuin Keski-Uudellamaalla ja hän kuuluu muihin senioriopettajayhdistyksiin, kerro hänellekin toiminnastamme ja pyydä mukaan.

Järvenpäässä kävellään edelleen ja lähtö maanantaisin klo 10.00 Järvenpään torilta. Keravan kävelyistä tiedotetaan yhdistyksen kotisivuilla <http://k-usenioriopettajat.osj.fi>. Tuusulan osalta kävelyryhmää viritellään. Keravalaiset kävelystä kiinnostuneet ottakaa yhteys Tiina Jumppaseen (040-5393523)ja/tai Ritva Seppäseen (040-5678445) ja Tuusulan osalta yhteyshenkilö on Kyllikki Haikonen (040-5210230)

**Lokakuu 2021**

**13.10.2021 klo 11–12 Keravan tennishallissa Metsolantie 5** on mahdollista kokeilla Pickleballia/senioritennistä. Pickleball on pallopeli, jossa yhdistyy piirteitä sulkapallosta, tenniksestä ja pöytätenniksestä. Pelaajia on kaksi tai neljä. Lyhytvartisissa kovapintaisissa mailoissa on kennorakenne ja ne on nykyisin useimmiten valmistettu erilaisista kevyistä ja kestävistä yhdistelmämateriaaleista Mitään varusteita ei tarvita, vain sisätossut ja rento meininki. Tule mukaan kokeilemaan voisiko tästä tulla uusi harrastus. Mukaan mahtuu 4 pelaajaa. Ilmoittautumiset 11.10.2021 mennessä Ritva Seppäselle, ritva.o.seppanen(at)gmail.com tai 0405678445. Tämän kokeilukerran yhdistys maksaa.

**14.10.2021 klo 14.00 Jäsentilaisuus Vanhan kirkon sali, os. Kirkkotie 2 A. Järvenpää.** Yhdistyksen jäsen Leila Finnlund on ystävällisesti lupautunut kertomaan nukkekotiharrastuksesta.

**25.10.2021 klo 19.00** Oopperan kummitus, kansallisoopperassa os. Helsinginkatu 58. Liput jaetaan oopperan Mannerheimintien puoleisessa aulassa. Tästä tulee vielä viesti lipun varanneille.

**Marraskuu 2021**

**17.11.2021 klo 14.00 Vanhan kirkon Sali, os. Kirkkotie 2 A, Järvenpää**. Jäsentilaisuuden aiheena on eläkeläisten digitaidot. Pekka Raittila alustaa asiasta.

Vaikka koronarajoitukset helpottavat, on hyvä ilmoittautua vielä jäsentilaisuuksiin. Ilmoittautuminen vanhaan tapaan, joko vastaamalla tähän viestiin tai puh. 0400 522422/tekstiviesti.

**Joulukuu**

**15.12.2021 klo 14.30** Joululounas Härmän Ratissa osoite Vähäjärvenkatu 1, Järvenpää. Pitkästä aikaa voimme kokoontua perinteiselle joululounaalle ja paikaksi valittiin tällä kertaa Härmän Rati.

Ilmoittautumiset joko vastaamalla tähän viestiin tai puh. 0400-522422/tekstiviesti. Ilmoittautumiset ja maksut 26.11.2021 mennessä**.** *Lounaan hinta on 32 €/jäsen ja 37 €/ei jäsen. Maksut yhdistyksen tilille* *FI80 1376 3000 1358 12, viite 3120*.

Joululounaan alustava ruokalista:

Pikkelöityä sientä (g, veg)

Keitinperunat (g, veg)

Talon rosolli (g, veg)

(marinoituja uunijuureksia (g, veg) ja silliä (g, m), punajuurikastiketta (g, veg))

Omena-fenkoli-perunasalaatti (g, veg)

Lämminsavulohimoussea (l, g)

Paahtopaistia (l, g)

Kylmäsavuhaukitartar (l, g)

Vegesilliä (g, veg)

Vihreäsalaatti ja talon vinegretti (g, veg)

Ratin spelttileipää ja ruisleipää

Levitteet (g, vl) ja (g, veg)

Härkäpapuhummus (g, veg)

\*\*\*

Kinkkua (g, m)

Hernepyreetä (g, veg)

Ratin sinappia (g, veg)

Lanttulaatikkoa (l, g) (myös vegaanisena)

Porkkanalaatikkoa (l, g) (myös vegaanisena)

Perunalaatikkoa (l) (myös vegaanisena)

Keitetyt perunat (g, veg)

Seitankinkku (veg) vegaaneille keittiöstä

\*\*\*

Vaniljariisivanukas ja omena-rusinacrumble (l, g)

(pyydä vegaaninen)

Piparkakkuja (vl)

kahvi/tee

**Vanhustenviikon ja Järvenpään ikäkuukauden tapahtumia**

Tuusulan vanhustenviikon tapahtumista voi lukea <https://tapahtumat.tuusula.fi>

Järvenpää Ikäkuukausi <https://www.jarvenpaa.fi/a/lokakuu-on-ikakuu-tapahtumia-ikaihmisille>

<https://www.keravanseurakunta.fi/tapahtumat/2021-10-03/vanhustenviikon-avajaisjuhla>

Keravan vanhustenviikon tapahtumista ei löytynyt yhtenäistä tiedotetta

Tutustu kuntien monipuoliseen tarjontaan vanhustenviikolla ja Järvenpään ikäkuukautena.

Mielenkiintoisia tapahtumia lisää yhdistyksen kotisivuilla. Käy katsomassa osoitteessa

<http://k-usenioriopettajat.osj.fi>. Tapahtumasivuille lisätään linkkejä eri tapahtumista ja tilaisuuksista. Yhdistyksen omista tapahtumista ilmoitetaan jäsentiedotteissa ja muusta kiinnostavasta löytyy tietoja kotisivuilta.

Tapahtumaterveisin

Keski-Uudenmaan senioriopettajat ry

Annikki Ahlqvist Hilkka Vähäoja

puheenjohtaja sihteeri

0400-522422 0500-460549

annikki.ahlqvist(at)gmail.com vahaoja.hilkka(at)gmail.com